สังคมข่าวหุ้น
*...ดัชนีตลาดหุ้นไทยปิดที่ระดับ 1,260.08 จุด ลดลง 4.24 จุด มูลค่าการซื้อขาย 73,524.08 ล้านบาท จับตาการประกาศผลประกอบการไตรมาส 3/63 ของบริษัทจดทะเบียนที่จะทยอยออกมา รวมถึงสถานการณ์การแพร่ระบาดของไวรัสโควิด-19 ที่ยังคงต้องติดตามต่อไป...
8 พ.ย. 2563

สโนว์แมน
*…ดัชนีตลาดหุ้นไทยปิดที่ระดับ 1,260.08 จุด ลดลง 4.24 จุด มูลค่าการซื้อขาย 73,524.08 ล้านบาท จับตาการประกาศผลประกอบการไตรมาส 3/63 ของบริษัทจดทะเบียนที่จะทยอยออกมา รวมถึงสถานการณ์การแพร่ระบาดของไวรัสโควิด-19 ที่ยังคงต้องติดตามต่อไป…
*…PTT เตรียมประกาศงบไตรมาส 3/63 วันพรุ่งนี้  (10 พ.ย. 2563) คาดจะมีกำไรราว 1.4-1.5 หมื่นล้านบาท เติบโตเมื่อเทียบกับไตรมาสก่อน หลังกำไรจากธุรกิจก๊าซธรรมชาติและน้ำมันปรับตัวดีขึ้น ขณะเดียวกันก็รับรู้กำไรจากบริษัทลูกเพิ่มขึ้น…
*…ขณะที่วันนี้ (9 พ.ย. 2563) NER-IRPC จะแจ้งงบไตรมาส 3/63 โบรกฯ คาด NER  จะมีกำไรสุทธิราว 189 ล้านบาท โต 28% จากช่วงเดียวกันของปีก่อน หลังปริมาณขายเพิ่มขึ้น  พร้อมเชียร์ “ซื้อ” อัพราคาเป้าหมายเป็น  5 บาท ส่วน IRPC คาดจะพลิกมีกำไรสุทธิ 1,080 ล้านบาท หลังธุรกิจปิโตรเคมีฟื้นตัว รวมถึงมีบุ๊กกำไรสินค้าคงคลัง 2,500 ล้านบาท…
*…SPCG ราคาปรับตัวขึ้นมาปิดตลาดที่ 20 บาท รับกำไรสุทธิไตรมาส 3/63 แตะ 767 ล้านบาท พุ่ง 18% ล่าสุดประกาศงบลงทุน 5 ปีราว 10,000 ล้านบาท ไว้รองรับโครงการด้านพลังงานในอนาคต โดยยังคงมองหาการลงทุนโครงการใหม่ ๆ ทั้งในประเทศและต่างประเทศอย่างต่อเนื่อง เดินหน้าเพิ่มกำลังการผลิตไฟฟ้า ซึ่งเป้าหมายในปี 68 จะมีกำลังการผลิตตามสัดส่วนการถือหุ้นไม่ต่ำกว่า 1,000 เมกะวัตต์ และภายในปี 80 จะไม่ต่ำกว่า 3,000 เมกะวัตต์…
*…หุ้นไอพีโอ “สบาย เทคโนโลยี หรือ SABUY” จะเข้าเทรดในตลาด mai วันที่ 11 พ.ย. 2563 ด้วยจำนวนหุ้นไอพีโอ 157.02 ล้านหุ้น ราคา 2.50 บาท/หุ้น  ฟากโบรกเกอร์ชั้นนำ 4 แห่ง ประเมินราคาเหมาะสมไว้ที่ 3.40-4 บาท ชูจุดเด่นผู้นำด้านพัฒนาเทคโนโลยีการชำระเงินแบบครบวงจร ผ่านระบบ Eco System อีกทั้งยังได้ให้บริการรับชำระเงินทางอิเล็กทรอนิกส์ผ่านตู้เติมเงินแก่ลูกค้าทุกกลุ่ม ครอบคลุมตั้งแต่ลูกค้าระดับกลาง และลูกค้ารายได้น้อยทั่วประเทศ…
*…หุ้นน้องใหม่ “ไร้ท์ทันเน็ลลิ่ง หรือ RT” ผู้เชี่ยวชาญพิเศษงานรับเหมาก่อสร้างด้านวิศวกรรมโยธาและธรณีเทคนิค เช่น งานอุโมงค์ โครงสร้างใต้ดิน เขื่อน โรงไฟฟ้าพลังงานน้ำ งานนำสายไฟฟ้าลงใต้ดินด้วยวิธี Pipe Jacking จ่อลงสนามเทรดในตลาด SET วันที่ 12 พ.ย. 2563 ด้วยจำนวนหุ้นไอพีโอ 300 ล้านหุ้น ในราคาเสนอขาย 1.92 บาท/หุ้น คิดเป็น P/E เพียง 9.20 เท่า ถือว่าเป็นราคาที่น่าสนใจและเหมาะสม โดยภายหลังการระดมทุน ก็จะส่งผลให้มีความพร้อมในการลงทุนเพิ่มเครื่องมือ-เครื่องจักร ระบบคอมพิวเตอร์ และการก่อสร้างโรงซ่อมและอาคารเก็บวัสดุแห่งใหม่ รวมถึงใช้เป็นเงินทุนหมุนเวียนในการดำเนินธุรกิจ จะช่วยเพิ่มศักยภาพทางธุรกิจ ก้าวสู่ความเป็นผู้นำงานรับเหมาก่อสร้างโครงสร้างพื้นฐานของประเทศ ด้วยนวัตกรรมและเทคโนโลยีขั้นสูง…
*…ตลาดหลักทรัพย์ฯ ให้ GL ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ช่วงวันที่  9 พ.ย.-18 ธ.ค. 2563 จะส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้  Cash Balance คือ  IP, DDD ใช้ถึงวันที่ 13 พ.ย. 2563 BEAUTY ใช้ถึงวันที่ 20 พ.ย. 2563 NRF ใช้ถึงวันที่ 27 พ.ย. 2563 AH ใช้ถึงวันที่ 4 ธ.ค. 2563 และ TRUBB ใช้ถึงวันที่ 9 ธ.ค. 2563 ขณะที่ SMT, SICT, YGG หลุด Cash Balance ตั้งแต่วันที่ 9 พ.ย. 2563…
*…กลุ่ม BJC ส่งมอบโปรโมชั่นสุดพิเศษ ที่บิ๊กซี ช้อปปิ้งออนไลน์ กับแคมเปญ “11.11 Super Big Shopping Day” ลดแรงสุด ฉุดไม่อยู่ ยกขบวนกว่า 16 แบรนด์ดังส่งฟรี พิเศษรับส่วนลดเพิ่มสูงสุดถึง 1,211 บาท พร้อมส่งฟรีทุกออเดอร์เมื่อสั่งซื้อสินค้าครบ 800 บาท พบสินค้าราคาพิเศษ flash sales เริ่มต้น 11 บาท และลดสูงสุด 80% ระหว่างวันที่ 5-11 พ.ย.นี้…
*…ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 96 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 09.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.